
                  Nr. 5/XVIII/3

A V I Z

asupra proiectului de Lege privind aprobarea Ordonanţei de urgenţă a Guvernului nr.111/2000 pentru modificarea şi completarea Ordonanţei de urgenţă a Guvernului nr.11/1999 privind acordarea de facilităţi fiscale agenţilor economici



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.111/2000 pentru modificarea şi completarea Ordonanţei de urgenţă a Guvernului nr.11/1999 privind acordarea de facilităţi fiscale agenţilor economici, trimis cu adresa nr.617 din 8 ianuarie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 14.02.2001.

Membrii comisiei au examinat Ordonanţa de urgenţă a Guvernului nr.111/2000 supusă aprobării, nota de fundamentare, expunerea de motive la proiectul de lege şi avizul favorabil al Consiliului Legislativ nr.566/27.05.2000.

În urma dezbaterilor, cu majoritate de voturi, membrii comisiei au hotărât avizarea favorabilă a proiectului de lege, în forma adoptată de Senat la 14.11.2000.



În raport de obiectul şi conţinutul său, proiectul de lege face parte din categoria legilor ordinare.

                    PREŞEDINTE,                                               SECRETAR,

